Ranunculaceae
Ranunculaceae (ljutići, žabnjaci, žabnjače, zubnjače) su velika porodica višegodišnjih i rjeđe jednogodišnjih biljaka iz klase dikotiledona. Rasprostranjeni su širom svijeta, ali najbolje uspijevaju na umjerenom i hladnom pojasu sjeverne hemisfere. Većina pripadnika ove porodice živi na vlažnim mjestima. Porodicu čine uglavnom zeljaste biljke, a rjeđe drvenaste puzavice kao što je pavit. Zimu obično prežive rizomi ili prizemni izdanci.

Opis 
Kod Ranunculaceae, listovi su naizmjenično raspoređeni, uglavnom bez zalistaka, prosti, cijelog oboda ili perasto dijeljeni. Listovi nekih vrsta su razdijeljeni na veliki broj končastih režnjeva (npr. gorocvijet i sasa) dok neke vrste imaju prstasto (npr. kukurek, obična pavit) ili perasto složene listove.

Većina vrsta iz ove porodice imaju cvjetove skupljene u neki vid cvatova, mada ima i primjeraka sa po jednim cvijetom na stabljici. Cvjetovi su dvospolni, najčešće aktinomorfne simetrije (neke vrste kao npr. jedić i žavornjak imaju zigomorfne cvjetove). Cvjetovi mogu biti bijele, plave ili žute boje. Cvjetni omotač najčešće grade samo listići čašice. Rijetko postoje listići prave čašice i krunice. U cvijetu ima mnogo prašnika koji su slobodni, te se nalazi veći broj tučaka. Plodovi su orašice ili mnogosjemeni mješkovi.

Rodovi

Galerija

Literatura 
  Nada Šerban, Mirko Cvijan i Radiša Jančić (2006): Biologija za I razred gimnazije i poljoprivredne škole, IV izdanje, Zavod za udžbenike i nastavna sredstva, 
  Sandro Pignatti, Flora d'Italia, Edagricole, Bologna 1982. 
  Stevens, P. F. (2001 –). Angiosperm Phylogeny Website. Version 7, maj 2006. 
  Strasburger, Noll, Schenck, Schimper: Lehrbuch der Botanik für Hochschulen. 4. Auflage, Gustav Fischer, Jena 1900, str. 459 (cvjetni dijagrami)
  Tamura, M.: "Ranunculaceae.", ed. Kubitzki, K., Rohwer, J.G. & Bittrich, V. The Families and Genera of Vascular Plants. II. Flowering Plants - Dicotyledons..- Springer-Verlag: Berlín, 1993.-

Vanjske veze 
 Flora Croatica Database (FCD): Ranunculus acris
 Hrvatska enciklopedija (LZMK): Žabnjaci (Ranunculaceae)
Ostali projekti

Ranunculales